paragraph_text: Njegov najutjecajniji znanstveni doprinos bio je erozijski ciklus kojeg je prvi put definirao oko 1884. kao model koji prikazuje utjecaj rijeka na oblikovanje reljefa. U njegovom modelu erozijskog ciklusa (veće) rijeke podijeljene su u tri glavna odsječka: gornji, srednji i donji tok – a svaki od njih ima različite reljefne oblike i druga pridružena svojstva.